b'\n_START_ARTICLE_\nWindows Aero\n_START_PARAGRAPH_\nWindows Aero je strojno pospe\xc5\xa1en grafi\xc4\x8dni uporabni\xc5\xa1ki vmesnik, ki se je prvi\xc4\x8d pojavil v operacijskem sistemu Windows Vista. Ime je okraj\xc5\xa1ava za Authentic, Energetic, Reflective and Open (avtenti\xc4\x8den, energi\xc4\x8den, odsevajo\xc4\x8d in odprt). Aero je v sistem Windows vpeljal prenovljen videz vmesnika "Aero Glass", postavitev nekaterih elementov in oken, animacije, kot tudi slogovne spremembe jezika, uporabljanega v sistemu._NEWLINE_Windows Aero je bil v uporabi v sistemih Windows Vista in Windows 7. Leta 2012, z razvojem sistemov Windows 8 in Windows Server 2012, je bil Aero zamenjan z novim Microsoftovim vmesnikom "Metro".\n_START_SECTION_\nPodobnosti z Mac OS X\n_START_PARAGRAPH_\nMed drugimi je Paul Thurrott, urednik \xc4\x8dasopisa Windows IT Pro Magazine, omenil veliko podobnosti med Aerom in Aqua. Po njegovem bi, \xc4\x8de bi lahko videli izvorno kodo, bilo podobnosti z Mac OS X te\xc5\xbeko prezreti. John Rizzo je v \xc4\x8dlanku eWeek napisal,\xc2\xa0\xc2\xbbKot je videti, je Microsoft prevzel veliko lastnosti Mac OS X, od vmesnika do delovanja programov. Celo nekatere ikone so presenetljivo podobne tistim v \'Tigru\' (Mac OS X 10.4).\xc2\xab\n_START_SECTION_\nPrimerjava z Compiz Fusion in Beryl\n_START_PARAGRAPH_\nPodobno, kot naj bi Microsoft prevzel veliko lastnosti Mac OS X, naj bi jih prevzel tudi iz namizij Compiz Fusion in Beryl za Linux. Govorice o tem so se pojavile \xc5\xbee pred prvo pregledno izdajo Viste. Vendar namizji Compiz Fusion in Beryl v nasprotju z Aerom ne potrebujeta tako zmogljivega ra\xc4\x8dunalnika (vsaj grafi\xc4\x8dna kartica s 3D pospe\xc5\xa1evanjem in najmanj 32 MB grafi\xc4\x8dnega oz. 512 MB sistemskega spomina).'